Dandártábornoki rangban belépett a virginiai állami milíciába. Lynchburgbe küldték azzal a paranccsal, hogy szervezze meg három ezred felállítását, melyek közül a 24. virginiai gyalogezredet maga vezette az Amerikai Konföderációs Államok hadseregébe átlépve, ezredesi rangban. Az Észak-Virginiai Hadsereg minden jelentős összecsapásában részt vett. Rendkívül agilis volt, jellemzően bármikor készen állt a küzdelemre. Az első manassasi csatában azon négy dandár egyikét vezette a déli balszárnyon, mely a túlerejű északi szárnytámadást időnyerés céljából feltartóztatta. a Blackburn-gázlón való átkelés közben tanúsított elszántsága lenyűgözte parancsnokát, P. G. T. Beauregard tábornagyot, ezért 1861 júliusában dandártábornokká léptették elő. A háború kezdetétől fogva kitűnt bátorságával és vezetői képességeivel.